Hikmatilla Tursunov. Tursunov Hikmatilla Qoʻchqorovich (, 1954-yil 18-iyun, Toshkent, Oʻzbekiston) – Oʻzbekistonning harbiy arboblaridan biri, sobiq Mudofaa vaziri (1997—2000). General-polkovnik. Biografiyasi. Maʼlumoti – oliy, 1977-yilda Toshkent oliy umumqoʻshin qoʻmondonlik bilim yurtini va 1989-yilda Moskva bronetank qoʻshinlari akademiyasini bitirgan. 1991-yilgacha SSSR Mudofaa vazirligi qoʻshinlarida faoliyat yuritgan. 1991—1997-yillarda Oʻzbekiston Mudofaa vazirligi tizimida turli rahbarlik lavozimlarida ishlagan. 1997-yil 29-sentyabrda Prezident Islom Karimov uni Mudofaa vaziri etib tayinlagan. 2000-yil 20-fevralda isteʼfoga ketgan.